**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 74 /2019**

**ΑΔΑ:** 61Μ1ΩΨΑ-ΥΨΩ



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 11ο/2019 Της 5Ης ΑΠΡΙΛΙΟΥ 2019**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘Έγκριση ή μη πρακτικού διαγωνισμού για την ανάδειξη προσωρινών αναδόχων για την εργασία: Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια και κοινόχρηστους χώρους ’’**

*Στην Άρτα, σήμερα, 5-4-2019 και ώρα 9:00 π.μ.. στο Δημοτικό Κατάστημα του Δήμου Αρταίων συνήλθε σε τακτική συνεδρίαση η Οικονομική Επιτροπή του Δήμου Αρταίων, ύστερα από την* **7333*/01-04-2019*** *έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.*

*Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:*

|  |  |
| --- | --- |
| **ΠΑΡΟΝΤΕΣ**  ***1.Τσιρογιάννης Χρήστος***  ***(Πρόεδρος)***  ***2. Βλάχος Μιχαήλ***  ***3. Σιαφάκας Χριστόφορος***  ***4. Λιλής Γεώργιος***  ***5. Ζέρβας Κων/νος***  ***6.Χαρακλιάς Κων/νος*** | **ΑΠΟΝΤΕΣ**  ***1.Παπαϊωάννου Κων/νος***  ***2.Κοσμάς Ηλίας***  ***3.Βασιλάκη – Μητρογιώρου***  ***Βικτωρία*** |

*Στη συνεδρίαση παραβρέθηκε ως ειδικώς προσκεκλημένος ο Γενικός Γραμματέας του Δήμου κ. Σερβετάς Ηλίας.*

*Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές*

Η επιτροπή ομόφωνα έκανε πρόταση δεκτή του προέδρου να συζητηθούν (2) έκτακτα θέματα.

Ο κ. Πρόεδρος εισηγούμενος το 1ο έκτακτο θέμα: **Έγκριση ή μη πρακτικού διαγωνισμού για την ανάδειξη προσωρινών αναδόχων για την εργασία: Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια και κοινόχρηστους χώρους** είπε:Το ανωτέρω θέμα εισάγεται ως έκτακτο για λόγους άμεσης και επείγουσας πρώτης εφαρμογής ψεκασμών για την καταπολέμηση κουνουπιών, που επιβάλλεται , εν όψει και των επερχόμενων διακοπών του Πάσχα, λόγω των υψηλών θερμοκρασιών για την εποχή και της παρατεταμένης ανομβρίας στη συνέχεια έθεσε υπόψη της επιτροπής το από 1-04-2019 πρακτικό της επιτροπής διαγωνισμού το οποίο έχει ως εξής: Στην Άρτα και στην αίθουσα συνεδριάσεων Δημοτικού Συμβουλίου την **01-04-2019,** ημέρα Δευτέρακαι ώρα **10:00π.μ.** μέχρι **10.30π.μ.** συνήλθε σε συνεδρίαση η οριζόμενη από την αριθ. 596/2018 (ΑΔΑ: ΩΙΖ5ΩΨΑ-ΡΟΩ) απόφαση Οικονομικής Επιτροπής για τον ορισμό Επιτροπής Διενέργειας και Αξιολόγησης Αποτελεσμάτων Διαγωνισμού Υπηρεσιών των Υπηρεσιών Καθαριότητας – Πρασίνου, Ανάπτυξης και Κοινωνικών Δομών για το έτος 2019, αποτελούμενη από τους :

1) Αλεξάνδρα Τυρολόγου, Πρόεδρο

2) Αγγελική Λιάγκα, Μέλος

3) Δήμητρα Κομηλάγιου, Μέλος

για να προβεί στην διενέργεια συνοπτικού μειοδοτικού διαγωνισμού με κριτήριο κατακύρωσης τη χαμηλότερη τιμή για την παροχή υπηρεσίας με τίτλο «**Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια και κοινόχρηστους χώρους**» με σφραγισμένες προσφορές για την ανάδειξη μειοδότη για το έτος 2019.

Η επιτροπή αφού έλαβε υπ’ όψη :

1. Την αριθμ. 6373/20-03-2019 (ΑΔΑ: ΨΠΓΟΩΨΑ-8Μ9) περίληψη διακήρυξης συνοπτικού διαγωνισμού
2. Την υπ’ αριθμ. 6370/20-03-2019 διακήρυξη συνοπτικού διαγωνισμού
3. Τις διατάξεις του Ν. 4412/2016 σύμφωνα με τις οποίες διεξάγεται ο διαγωνισμός

**ΔΕΧΘΗΚΕ**

σε δημόσια συνεδρίαση τις προσφορές των διαγωνιζομένων κατά τη διάρκεια της ώρας που ορίσθηκε με την ανωτέρω διακήρυξη για τη διενέργεια του διαγωνισμού. Προηγουμένως τα μέλη της επιτροπής κάλεσαν μεγαλόφωνα τους ενδιαφερόμενους να προσέλθουν για να καταθέσουν τους φακέλους των προσφορών τους.

Υποβλήθηκαν δύο (2) προσφορές όπως φαίνεται στο συνημμένο πίνακα δικαιολογητικών συμμετοχής και αφού παρήλθε η ώρα λήξης αποδοχής των προσφορών χωρίς να εμφανιστεί άλλος ενδιαφερόμενος παρά την πρόσκληση της προέδρου, η επιτροπή προέβη στον έλεγχο των δικαιολογητικών κάθε υποψηφίου σύμφωνα με το άρθρο 3.1 της αρ. πρωτ. 6370/20-03-2019 διακήρυξης.

Αρχικά η επιτροπή αποσφράγισε τους φακέλους δικαιολογητικών συμμετοχής και τεχνικής προσφοράς των υποψηφίων αναδόχων και ύστερα από αναλυτικό έλεγχο διαπίστωσε ότι και οι δύο (2) υποψήφιοι πληρούν τις προϋποθέσεις σύμφωνα με το άρθρο 2.4 της με αριθμ. πρωτ. 6370/20-03-2019 διακήρυξης για τη συμμετοχή τους στο επόμενο στάδιο της αποσφράγισης των φακέλων οικονομικής προσφοράς για την ανάδειξη προσωρινού αναδόχου. Συγκεκριμένα οι εταιρείες:

**1. Σ.ΠΑΠΑΝΙΚΟΛΑΟΥ ΚΑΙ ΣΙΑ Ο.Ε.,** υποψήφιος ανάδοχος για τις εργασίες: **α. «Καταπολέμηση κουνουπιών στο Δήμο Αρταίων» β. «Καταπολέμηση τρωκτικών σε κτίρια και κοινόχρηστους χώρους» και γ. «Καταπολέμηση επιβλαβών εντόμων σε σχολικά κτίρια και κοινόχρηστους χώρους».**

**2. Δ.ΛΙΑΚΟΣ-Α.ΤΣΙΤΣΙΚΑΣ Ο.Ε.,** υποψήφιος ανάδοχος για τις εργασίες: **α. «Καταπολέμηση κουνουπιών στο Δήμο Αρταίων» β. «Καταπολέμηση τρωκτικών σε κτίρια και κοινόχρηστους χώρους» και γ. «Καταπολέμηση επιβλαβών εντόμων σε σχολικά κτίρια και κοινόχρηστους χώρους».**

**ΓΝΩΜΟΔΟΤΕΙ**

Για την **συμμετοχή** στο επόμενο στάδιο της διαδικασίας ανάδειξης προσωρινού αναδόχου δηλαδή το άνοιγμα των οικονομικών προσφορών και των δύο (2) υποψηφίων ήτοι:

1. **Σ.ΠΑΠΑΝΙΚΟΛΑΟΥ ΚΑΙ ΣΙΑ Ο.Ε.,** υποψήφιος ανάδοχος για τις εργασίες: **α. «Καταπολέμηση κουνουπιών στο Δήμο Αρταίων» β. «Καταπολέμηση τρωκτικών σε κτίρια και κοινόχρηστους χώρους» και γ. «Καταπολέμηση επιβλαβών εντόμων σε σχολικά κτίρια και κοινόχρηστους χώρους».**
2. **Δ.ΛΙΑΚΟΣ-Α.ΤΣΙΤΣΙΚΑΣ Ο.Ε.,** υποψήφιος ανάδοχος για τις εργασίες: **α. «Καταπολέμηση κουνουπιών στο Δήμο Αρταίων» β. «Καταπολέμηση τρωκτικών σε κτίρια και κοινόχρηστους χώρους» και γ. «Καταπολέμηση επιβλαβών εντόμων σε σχολικά κτίρια και κοινόχρηστους χώρους».**

Σε συνέχεια της ανωτέρω διαδικασίας η επιτροπή προέβηκε στην αποσφράγιση των οικονομικών προσφορών των υποψηφίων συνολικής προϋπολογισθείσας αξίας 34.782,00€ με τον Φ.Π.Α. και ειδικότερα 19.840,00€ με τον Φ.Π.Α.για την «Καταπολέμηση κουνουπιών στο Δήμο Αρταίων», 2.976,00€ με τον Φ.Π.Α.για την«Καταπολέμηση τρωκτικών σε κτίρια και κοινόχρηστους χώρους» και 11.966,00€ με τον Φ.Π.Α.για την «Καταπολέμηση επιβλαβών εντόμων σε σχολικά κτίρια και κοινόχρηστους χώρους» σύμφωνα με την αρ. 6370/20-03-2019 διακήρυξη.

Αποσφραγίστηκαν οι οικονομικές προσφορές των υποψηφίων και όπως φαίνονται και στον επισυναπτόμενο πίνακα δικαιολογητικών ήταν:

1. **Σ.Παπανικολάου και ΣΙΑ Ο.Ε.** για τις εργασίες **«Καταπολέμηση κουνουπιών στο Δήμο Αρταίων» 19.840,00€ με Φ.Π.Α.» «Καταπολέμηση τρωκτικών σε κτίρια και κοινόχρηστους χώρους» 2.976,00€ με Φ.Π.Α. και «Καταπολέμηση επιβλαβών εντόμων σε σχολικά κτίρια και κοινόχρηστους χώρους» 11.755,20€ με Φ.Π.Α.**
2. **Δ. Λιάκος – Α. Τσίτσικας Ο.Ε.** για τις εργασίες **«Καταπολέμηση κουνουπιών» 19.244,80€ με Φ.Π.Α. «Καταπολέμηση τρωκτικών σε κτίρια και κοινόχρηστους χώρους» 2.901,60€ με Φ.Π.Α. και «Καταπολέμηση επιβλαβών εντόμων σε σχολικά κτίρια και κοινόχρηστους χώρους» 11.966,00€ με Φ.Π.Α.**

Επομένως η πλέον συμφέρουσα οικονομική προσφορά με την χαμηλότερη τιμή ανήκει

**Α)** Στην εταιρεία **Δ. Λιάκος – Α. Τσίτσικας Ο.Ε.** για τις εργασίες **«Καταπολέμηση κουνουπιών» 19.244,80€ με Φ.Π.Α. και «Καταπολέμηση τρωκτικών σε κτίρια και κοινόχρηστους χώρους» 2.901,60€ με Φ.Π.Α. και**

**Β)** Στην εταιρεία **Σ.Παπανικολάου και ΣΙΑ Ο.Ε.** για την εργασία **«Καταπολέμηση επιβλαβών εντόμων σε σχολικά κτίρια και κοινόχρηστους χώρους» 11.755,20€ με Φ.Π.Α.**

Συνεπώς η επιτροπή:

**ΓΝΩΜΟΔΟΤΕΙ**

Σύμφωνα με το άρθρο **105 του Ν.4412/2016** για την λήψη απόφασης κατακύρωσης της σύμβασης με βάση την χαμηλότερη τιμή προσφοράς Α) Στον **προσωρινό ανάδοχο** **Δ. Λιάκο – Α. Τσίτσικα Ο.Ε.** για τις εργασίες: **«Καταπολέμηση κουνουπιών» 19.244,80€ με Φ.Π.Α. και «Καταπολέμηση τρωκτικών σε κτίρια και κοινόχρηστους χώρους» 2.901,60€ με Φ.Π.Α. και Β)** Στον **προσωρινό ανάδοχο Σ.Παπανικολάου και ΣΙΑ Ο.Ε.** για την εργασία **«Καταπολέμηση επιβλαβών εντόμων σε σχολικά κτίρια και κοινόχρηστους χώρους» 11.755,20€ με Φ.Π.Α.**

Ακολούθησε διαλογική συζήτηση και στη συνέχεια ο κ. Πρόεδρος κάλεσε την επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις των άρθρων 158 & 160 του Ν. 3463/2006, Ν.3852/2010, το από 01-04-2019 πρακτικό της επιτροπής διαγωνισμού

**ΑΠΟΦΑΣΙΖΕΙ ΟΜΟΦΩΝΑ**

**Α.** Εγκρίνει σύμφωνα με το ιστορικό της παρούσης το από 01-06-2019 πρακτικό της επιτροπής διαγωνισμού που αφορά τηνανάδειξη προσωρινών αναδόχων για την εργασία: **Καταπολέμηση κουνουπιών, τρωκτικών σε κτίρια και κοινόχρηστους χώρους, επιβλαβών εντόμων σε σχολικά κτίρια και κοινόχρηστους χώρους** ως κατωτέρω:

**1.** **Στην** **προσωρινή ανάδοχο εταιρεία**  **Δ. Λιάκο – Α. Τσίτσικα Ο.Ε.** τις εργασίες: **«Καταπολέμηση κουνουπιών» 19.244,80€ με Φ.Π.Α. και «Καταπολέμηση τρωκτικών σε κτίρια και κοινόχρηστους χώρους» 2.901,60€ με Φ.Π.Α.**

**2.** **Στην προσωρινή ανάδοχο Σ.Παπανικολάου και ΣΙΑ Ο.Ε.** την εργασία **«Καταπολέμηση επιβλαβών εντόμων σε σχολικά κτίρια και κοινόχρηστους χώρους» 11.755,20€ με Φ.Π.Α.**

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 74 /2019**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

**ΤΣΙΡΟΓΙΑΝΝΗΣ Κ. ΧΡΗΣΤΟΣ**

***Ακριβές Αντίγραφο***

*Άρτα αυθημερόν*

*Με εντολή Δημάρχου*

*Ο Υπάλληλος*

*Γεώργιος Κ. Ντεκουμές*